<classify> MAREGESI PAUL-DODOMA HOTUBA ya Bajeti ya Wazira ya Mambo ya Ndani ya Nchi, Kangi Lugola kwamwaka 201920, imezua jambo bungeni baada ya Kambi Rasmi ya Upinzani Bungeni,kugoma kusoma maoni yao kwa mara ya pili mfululizo kutokana na kile walichodai ilikuwaimehaririwa. Aprili 18, Mbunge wa Mbeya Mjini, Joseph Mbilinyi aligoma kusoma maoniya kambi hiyo kuhusiana na Hotuba ya Wizara ya Habari, Sanaa, Utamaduni naMichezo, kwa madai kama hayo. Walisema hotuba waliyopelekaofisi ya bunge kwa ajili ya kuchapishwa ilihaririwa na kuwa tofauti na maoniyao. Jana, baada ya Lugola kusoma hotuba yake, Msemaji wa upinzani kwenyewizara hiyo, Mchungaji Peter Msigwa, alitakiwa kusoma maoni ya kambi yao. Mchungaji Msigwa aligoma kusoma hotuba yake kwa kile alichosemailikuwa imehaririwa na kuondolewa baadhi ya maneno waliyotaka kuyafikisha kwawananchi. Dalili za kambi hiyo kutosoma hotuba yake zilianza mapema baada Mbungewa Tarime Mjini, Esther Matiko Chadema, kusimama na kuomba kuhusu utaratibu,muda mfupi baada ya Lugola kuwasilisha hotuba ya bajeti ya wizara yake. Katika maelezo yake, Matiko alimwambia Mwenyekiti wa Bunge, AndrewChenge, kwamba hotuba yao ilikuwa imehaririwa na kuondolewa baadhi ya maneno muhimu,jambo ambalo alisema liliondoa uhalali wa wao kuitwa kambi ya upinzani. Mheshimiwa Mwenyekiti, jana juzi, tulipeleka hotuba yetuikachapishwe kule, lakini baada ya kuchapishwa, imefanyiwa editing kwakuondolewa mambo mengi. Kwa kweli hii siyo haki, hayo mnayoondoa ndiyo maoni yetu, sasamtayaondoaje? Mheshimiwa mwenyekiti, wewe ni mwanasheria mzoefu, hebu tuelezekuhusu huu utaratibu, nawaomba msiogope kivuli chenu. Kwa hiyo, mheshimiwa mwenyekiti, tafadhalini mrudishe manenomliyoondoa hotuba yetu iweze kusomwa kwa ukamilifu wake, alilalamika Matiko. Akijibu kuhusu utaratibu, Chenge alisema hajaona mahali popote kanunizilipovunjwa na kusema uamuzi wake ni Kambi ya Upinzani kusoma hotuba mpyawaliyogawiwa wabunge wote na siyo hotuba waliyonayo, alisema Chenge. Baada ya mvutano huo, ilipofika zamu ya Mchungaji Msigwa kuwasilishamaoni ya kambi yake, Chenge alimtahadharisha akimtaka asome hotuba mpyaisiyokuwa na maneno yasiyokubalika. Pamoja na maelekezo hayo, Mchungaji Msigwa alipoanza kusoma hotubayake, hakuruka maneno yaliyotakiwa kurukwa, hivyo Chenge akalazimikakumsimamisha kwa kumtaka afuate maelekezo yake. Mheshimiwa Msigwa, nimeshasema kwamba hotuba zitakazosomwa hapa niile ya Kamati ya Bunge ya Mambo ya Nje, Ulinzi na Usalama pamoja na ile ya upinzaniiliyogawiwa kwa wabunge. Nakwambia soma hotuba iliyoruhusiwa na siko tayari kuruhusu hotubanyingine zaidi ya hiyo, isomwe hapa, alionya Chenge. Baada ya maelekezo hayo, Mchungaji Msigwa alilalamika na kusema asingewezakusoma hotuba nyingine tofauti na iliyoandaliwa na kambi yake. Siko tayari kusoma hotuba nyingine zaidi ya hii kwa sababu hayounayotaka tusome ni maoni ya Serikali siyo ya upinzani. Mheshimiwa mwenyekiti, what are we doing, tumekuja kufanya nini hapa? Mimi ni mpinzani na walionileta hapa wanajua nimekuja kuwawakilisha,kwa hiyo, nikisoma maoni ya Serikali nitakuwa siwatendei haki walioniletahapa, alisema Mchungaji Msigwa huku akielekea kukaa. Kwa sababu hiyo, Mwenyekiti Chenge aliruhusu mjadala wa hotuba hiyo yaWizara ya Mambo ya Ndani ya Nchi uanze na wabunge walianza kuchangia. Wiki iliyopita, Sugu aligoma kusoma hotuba yake mbele ya NaibuSpika, Dk. Tulia Ackson, ambaye ndiye aliyekuwa akiongoza kikao cha siku hiyo. Sugu alisema asingeweza kusoma hotuba ambayo ilikuwa ni tofauti nailiyoandaliwa na kambi yake. Pamoja na msimamo wa mbunge huyo, Dk. Tulia alimtaka Sugu asome hotubampya waliyokuwa wamegawiwa wabunge badala ya hotuba aliyokuwa nayo mkononi. Kutokana na mvutano huo, Sugu aliamua kuacha kusoma hotuba hiyo nakumfanya Naibu Spika aruhusu shughuli nyingine za Bunge ziendelee.  <topic>: KITAIFA 